Olav Rustad

Olav Anathon Rustad (født 12. september 1894 i Oslo, død 15. september1951) var en norsk friidrettsutøver og døveprest i Nidaros og Hålogaland, den første nordenfjells.

Familie
Ifølge en slektsdatabase var han født på Madagaskar, sønn av misjonsprest Anders Rustad (1853–26) fra Voss og Emilie Tegneby (1864–95).  Han tok teologisk embedseksamen i 1919 og  ble samme året gift med Agnes Holm (1893–1984).  Fra 1920 var han døveprest ved Lademoen kirke i Trondheim, der han var residerende kapellan fra 9. juli 1933 til 1. september 1951. Olav tok initiativ til Døves kirke i Trondheim som stod ferdig i 1927.  Han hadde også sidetittelen "notarius capituli" og ble alvorlig syk 1935 til 1936. Det medfører at man er sekretær for domkapitlet.

Friidrett

Olav Rustad gjorte det skarpt innen øvelsene sprintløp og lengdehopp. Han representerte Kristiania IF og senere Studenterne IK i Oslo. 

Rustad vant 100 meter under norgesmesterskapet i 1913 og 1914. Det første året på ny mesterskapsrekord, me tiden 11,0.sekund. Det samme året, i 1913, satte han ny norsk rekord på 200 meter med tiden 23,1 sekunder. En rekord han forbedret ytterligere fem ganger til 22,3 under et stevne i Stockholm i juli 1916. Han hadde også rekorden på 100 meter med 10.8 og 10,7, som han løp i 1916. Den rekorden ble tangert fire ganger, men ikke slått før i 1927 av Per Oscar Andersen.

Den 19. september 1915 ble han den første nordmann over 7 meter i lengde, da han hoppet 7,04 meter på Frogner Stadion i Oslo.

Olav skrev også en liten bok om friidrett.

Medaljer i norske mesterskap

Referanser 

Norske sprintere
Norske lengdehoppere
Norgesmestere i friidrett
Personer fra Oslo
Dødsfall i 1951
Fødsler i 1894
Nordmenn født i Afrika
Norske lutherske prester